kardosdrur/scandi-wiki huggingface dataset:
Laggarudden

Laggarudden er en småort i Ludvika kommun i Dalarnas län i Sverige, beliggende på en halvø på den østlige side af søen Väsman, cirka 2,5 kilometer nordvest for Ludvika.

Historie 
På herredskortet fra 1866 nævnes "Laggartorpen", som lå længst inde i Laggarviken. Laggaruddens historie hører sammen med Ivikens gruva. Her blev der opført boliger til minens tjenestemænd og arbejdere. Mineselskabet valgte at bygge mindre og mere behagelige boliger til et mindre antal familier i stedet for barakker som ellers var almindelige. Fra minetiden findes også Ivikens pumpstation, som stadigvæk står ved Väsmans strand. Pumpehuset, som er bygget i gråhvid kalksandsten fra Ludvika tegelbruk, havde til formål at forsyne stenknusningsværket i Iviken med vand. Pumpestationen er blevet revet ned.

Bebyggelsen 
Laggarudden tilhører i dag Ludvika kommuns nyeste boligområde med flere nybyggede villaer. Herfra går nu en separat cykelvej ind til Ludvika. I 2012 blev en ny byindkørsel fra riksväg 66 færdig.

Området er fortsat (2014) under ekspansion, og indbyggerantallet ventes derfor at stige. I år 2005 lå antallet af indbyggere under 50 personer, og Lagaarudden blev derfor ikke regnet som en småort.

Billeder

Referencer

Eksterne henvisninger 

Byer i Ludvika kommun
Trump Death Clock

Trump Death Clock ('Trumps dødsur') begyndte som et websted, der blev præsenteret i billboard-form på Times Square. Det viser det antal døde, man mener kan tilskrives den amerikanske præsident Donald Trumps passivitet under COVID-19-pandemien i USA.
Uret blev oprettet efter idé af filminstruktøren Eugene Jarecki.

Billboardet er placeret i krydset mellem Broadway og West 43rd Street på Manhattan i New York City. Tælleren er baseret på påstanden om, at hvis foranstaltninger var blevet iværksat en uge tidligere, ville 60% af de amerikanske COVID-19-dødsfald være undgået.
Den 20. juni 2020 arrangerede Eugene Jarecki en mobil version af tælleren under Trumps Tulsa-rally for at sikre, at Trumps tilhængere "[havde] en mulighed for at træffe et informeret valg baseret på reelle tal." ('real numbers' ~ et mere realistisk antal?)

Noter og referencer 
Noter

Referencer

Eksterne henvisninger 

 Tælleren , der løbende opdateres
 2020 Trump Tulsa rally (enwiki)
 POTUS, akronym for 'President of the United States'

Bygninger, konstruktioner og anlæg på Manhattan
Kunst fra USA
Kultur i New York City
Ure
Død
Begivenheder i 2020
Politik i 2020
Valeo

Valeo er en fransk global virksomhed med hovedkvarter i Paris, Frankrig, der producerer bildele. Selskabet er noteret på den franske børs i Paris (CAC 40). Valeo producerer en lang række produkter til bilfabrikanter og aftermarket.

Selskabet har 113.600 ansatte i 33 lande. Der findes 186 produktionsfaciliteter og 59 udviklingscentre samt 15 distributionscentre. Selskabets strategi er at fokusere på innovation og udvikling i nye område og markeder. I 2018 steg Valeos salg med 4% til €19,1 mia. I 2016-2018 var selskabets den største ansøger af patenter.

Se også 
 Jacques Aschenbroich

Referencer

Eksterne henvisninger 
 

Bildele
CAC 40
Etableret i 1923
Fremstillingsvirksomheder fra Frankrig
Virksomheder i Paris
Sanofi

Sanofi S.A. er et fransk multinationalt farmaceutisk firma med hovedkvarter i Paris, Frankrig. I 2013 var det verdens femtestørste sælger af receptpligtig medicin. Selskabet blev etableret i 1973 og fik sin nuværende form som Sanofi-Aventis i 2004 ved en fusion melem Aventis og Sanofi-Synthélabo, der hver for sig var produktet af flere tidligere fusioner. Navnet blev ændre til Sanofi i maj 2011. Sleskabet er registreret på aktieindekset Euro Stoxx 50.

Sanofi har udvikling, fremstilling og marketing af lægemidler, hovedsageligt receptpligtig medicin, men også håndkøbsmedicin. Selskabet har syv overordnede områder; centralnervesystemet, diabetes, hjertekar-kredsløbet, intern medicin, onkologi, trombose og vacciner (det er verdens største producent af vacciner via datterselskabet Sanofi Pasteur).

I 2017 skabte Sanofis vaccine mod denguefeber kalde Dengvaxia, kritik, da den forårsagede at nogle af de unge børn, som var blevet vaccineret, fik stærkere tilfælde af sygdommen. The New York Times skrev at det var selskabets aggressive markedsføringskampagne, der var årsagen til at vaccinen var blevet lanceret inden den var undersøgt grundigt nok.

Referencer

Eksterne henvisninger 
 

CAC 40
Etableret i 1973
Virksomheder i Paris
Selskaber noteret på NASDAQ
Lægemiddelvirksomheder fra Frankrig
Bioteknologivirksomheder fra Frankrig
Stensbo

Stensbo er en by i Ludvika kommun i Dalarnas län i Sverige, beliggende cirka 15 kilometer nordvest for Ludvika og fire kilometer sydøst for Grangärde. Gennem Stensbo går Grangärdevägen, eller riksväg 66 mod Transtrandsfjällen. Bebyggelsen ligger ved Stensboviken, på den nordligste halvø i søen Väsman.

Historie 

Stensbo hed i 1500-tallet Krokeboda og var sæter under Grangärde kyrkby. I starten af 1600-tallet flyttede bønderne Sten Andersson og Mats Matsson hertil og byggede gårde ved vandfaldet Stensbonoret, som siden middelalderen har været et vigtigt vandløb. Ved Stensbonoret kunne både nå søerne Björken, Saxen og Bysjön. I dag er Stensbonoret farbart for småbåde, men der har ikke været nogen nyttetrafik siden 1930'erne.

I begyndelsen af 1900-tallet førtes Stockholm–Västerås–Bergslagens Järnvägars linje Ludvika-Nyhammar-Björbo-Vansbro her forbi. Stensbo fik sin egen station hvilket medførte at vandvej, landevej og jernbane blev knyttet sammen og bebyggelsen nåede sin betydnings højdepunkt. Det sidste persontog mellem Ludvika og Björbo kørte i 1963. Den gamle stationsbygning er bevaret og er i dag privatbolig, mens jernbanedæmningen er blevet bygget om til gang- og cykelsti.

Referencer 

Byer i Ludvika kommun
Herbert Gustavson

Herbert Gustavson (21. april 1895 i Stockholm - 5. august 1986 i Uppsala) var en svensk sprogforsker.

Gustavson dimitterede fra Visby i 1916 og læste derefter på Uppsala Universitet. I 1932 giftede han sig med Anne-Marie Höggren (1907–1978). I 1940 disputerede han med en afhandlung over Gutamålet. Året efter blev han arkivmedarbejder på Institutet for sprog og folkeminde og universitetsbiblioteket i Uppsala. Han var stærkt engageret i bevarelsen af det gutniske sprog og var i 1945 en af grundlæggerne af Gutamålsgillet. I årene 1972 til 1985 udgav han ordbogen over Laumålet, baserende på Mathias Klintbergs ord-samlinger. Han blev tildelt Gotlands kommunes kulturpris i 1983.

Bibliografi 
 Gutamålet: en historisk-deskriptiv översikt 1-2, 1940
 Gutamål och rikssvenska, 1945
 Svenska lekar. Gotländska lekar samlade av P.A. Säve, 1948
 Gotländska visor samlade av P.A. Säve, 1949-1955
 Gotländska sagor upptecknade av P.A. Säve, 1952-1959
 Gotländska sagor upptecknade av P.A. Säve, 1959-1960
 Inledning till gutamålsstudiet, Gutamålet, 1974
 Ordbok över Laumålet sammanställd från Mathias Klintbergs samlingar, 1972-1986 (flere bind)

Kilder 
 Svensk biografisk handbok 1957, s 348

Noter 

Lingvister fra Sverige
Gotland
Cantar de mio Cid

El Cantar de mio Cid er en anonym gertsang, der fortæller heroiske bedrifter løst inspireret af de sidste år i den kastilianske ridder Rodrigo Díaz de Vivar el Campeadors liv. Den bevarede version blev ifølge de fleste nuværende kritikere komponeret omkring år 1200.

Musik fra Spanien
Øvre nakkeled

Det øvre nakkeled er et ægte led imellem den øverste ryghvirvel i rygsøjlen og nakkebenet. Det er et ellipsoidled med ledskål i form af facies articularis superior atlantis på atlas og condylus occipitalis på nakkebenet. Leddet betegnes yderligere som et kombineret led, da der er tale om mere end en ledhule.

Struktur 
Ledskålene, facies articularis superior atlantis, er to ovale, flade områder lateralt på hvirvelen. Områderne har en skrå hældning medialt, altså er deres kanter højere ude i mod siden. Kondyllerne fra nakkebenet (condylus occipitalis) krummer sig med modsat form ned for at matche denne form.

De to flader kommer altså til at stå skråt lodret i forhold til hinanden.

Ligamenter 
Leddet er forsynet med to forstærkende ligamenter, samt sin egen kapsel (capsula articulatio atlantooccipitalis). Ligamenterne er i form af de to membraner:

 Membrana atlantooccipitalis posterior
 Membrana atlantooccipitalis anterior

Bevægelser 
De to ledfladers skrå-lodrette orientering gør at leddet hovedsageligt har bevægelsesfrihed på den transversale akse, altså nikkebevægelsen. Leddet kan dog læne ganske lidt lateralt til siden, hvilket kan give små vuggebevægelser.

Referencer 

Led
Nedre nakkeled

Det nedre nakkeled er et ægte led, kombineret drejeled imellem axis (C02) og atlas (C01). Den består af tre ledhuler, af to forskellige ledtyper: ét tapled og to glideled.

Struktur

Tapleddet 
Tapleddet er dannet imellem dens axis, et tapformet knoglefremspring på oversiden af axis' corpus vertebrae, samt fovea dentis, en lille impression på bagsiden af arcus anterior atlantis. Tappen bliver holdt stramt ind mod fovea dentis af et kraftigt sæt bindevævsstrøj: ligamentum cruciforme atlantis. Det korsformede bindevævsnet dannes af to individuelle ligamenter:

 Ligamentum transversum atlantis, som danner det kraftigste strøj fra lateraltsiderne af atlas' inderkant, henover dens axis for at holde den stramt imod fovea dentis.
 Fasciculi longitudinales, som forløber lodret henover dens axis. Den er tilhæftet axis omkring endepunktet af ligamentum longitudinale posterius inferiort, samt foramen magnum superiort.

Ligamentum cruciforme støttes af yderligere to ligamenter:

 Ligamentum alare, to tykke strøj der afgår fra spidsen af dens axis og hæfter sig til medialsiderne af condyli occipitales.
 Ligamentum apicis dentis, et tyndt strøj der også afgår fra spidsen af dens axis og tilhæfter sig til forsiden af foramen magnum.

Alle ligamenterne nævnt her er indad mod rygmarven dækket af membrana tectoria, som er endedelen af ligamentum longitudinale posterius. Membrana tectoria er yderligere adskilt fra rygmarven af rygmarvshinden, bestående af dura mater.

Tapleddet har i øvrigt to ledhuler, ét dorsalt og ét anteriort.

Glideleddet 
Udover tapleddet er der også et mere typiskt rygsøjleled i det nedre nakkeled, i form af glideleddet imellem axis' processus articularis superior og atlas' processus articularis inferior. Leden er forsynet med en ledkapsel og forstærkes og bevæger sig ens med øvrige articulatio zygapophysiales.

Bevægelse 
Det nedre nakkeled er et rotationsled. Under rotation (rysten) af hovedet, glider de to flader af glideleddet henover hinanden rundt om dens axis' akse. Leddets bevægelse er næsten altid koblet med lignende bevægelser i resten af den øvre rygsøjle og endda resten af rygsøjlen hvis rotationen er ekstensiv nok.

Klinisk relevans 
Dens axis holdens normalt enormt godt på plads, men fejler bindevævsapparatet i form af en bristelse af ligamentum transversum atlantis vil tappen presse indad mod rygmarven og knuse denne og der ville fremgå øjeblikkelig død.

Dette forekommer hovedsageligt i form af sværdt piskesmæld, oftest i traffikulykker.

Referencer 

Led
Plexus venosus vertebralis externus

Plexus venosus vertebralis externus er et stort venenetværk der er fordelt langs hele ydersiden af rygsøjlen. Den anastomoserer med plexus venosus vertebralis internus igennem foramen intervertebrales og dræner hovedsageligt til de tre store centrale venestrukturer der har tætte forløb med rygsøjlen:

 Vena vertebralis i den cervikale del af rygsøjlen.
 Venae intercostales i den thorakale del.
 Venae lumbales i den lumbale og sakrale del.

Referencer 

Veneplexer
Plexus venosus vertebralis internus

Plexus venosus vertebralis internus er et venøst plexus på indersiden af rygsøjlens hvirvelkanal. Den beklæder ydersiden af rygmarvens dura mater og danner et tæt netværk i det epidurale fedtvæv (fedtvæv uden for dura mater af rygmarven). Den anastomoserer frit med plexus venosus vertebralis externus igennem foramina intervertebrales og modtager venedrenage fra venae basivertebrales og venae spinales.

Plexet danner et tæt væv af vener på undersiden af kraniebunden, hvor denne møder rygsøjlen. Her anastomosterer den med vena vertebralis, sinusser fra den interne kraniebund, plexus basilaris, plexus venosus canalis hypoglossus og vena emissaria condylaris.

Klinisk relevans 
Anastomosen imellem de to plexus venosus vertebralis er klapløse og dermed i stand til at løbe begge veje, dette gælder også plexus venosus vertebralis externus' anastomoser med venerne på ydersiden af rygsøjlen. Begge plexer har altså forbindelse til venesystemer på tværs af kroppen og der dannes en portacava anastomose igennem veneplexerne.

Referrencer 

Veneplexer
Milano-Torino 2021

Milano-Torino 2021 var den 102. udgave af det italienske cykelløb Milano-Torino. Det blev kørt den 6. oktober 2021 med mål i Torino i regionen Piemonte. Løbet var en del af UCI ProSeries 2021.

Resultater

Hold og ryttere

Danske ryttere 

* DNF = gennemførte ikke
* OTL = kom ikke i mål indenfor tidsgrænsen

Startliste

Referencer

Eksterne henvisninger 
 
 

2021
UCI ProSeries 2021
Croods

Croods (eng. The Croods) er en animeret amerikansk film fra 2013 instrueret af Kirk DeMicco og Chris Sanders. Filmen er animeret af selskabet DreamWorks Animation i samarbejde med 20th Century Fox.

Filmen blev fulgt op af Croods 2 - En Ny Tid (2020).

Danske stemmer 

 Bente Eskesen som Bedste
 Cecilie Stenspil som Eep
 Jens Jacob Tychsen som Grug
 Laus Høybye som Guy
 Mathias Klenske som Thunk
 Trine Appel som Ugga

Referencer

Eksterne henvisninger 

 

Børnefilm fra USA
Animationsfilm fra USA
Amerikanske film fra 2013
Le Samyn 2021

Le Samyn 2021 var den 53. udgave af det belgiske cykelløb Le Samyn. Det blev kørt den 2. marts 2021 med start i Quaregnon og mål i Dour i provinsen Hainaut. Løbet var en del af UCI Europe Tour 2021.

Belgiske Tim Merlier fra  vandt løbet efter en spurt, hvor han henviste norske Rasmus Tiller og italienske Andrea Pasqualon til de sidste to pladser på podiet.

Resultater

Hold og ryttere

Danske ryttere 

* DNF = gennemførte ikke

Se også 
 Le Samyn des Dames 2021

Referencer

Eksterne henvisninger 
 
 

2021
UCI Europe Tour 2021
Ifö/Bromölla IF

Ifö/Ivø Bromölla/Bromølle IF er en skånsk fodboldklub, der blev dannet den 13. juni 1927 i Bromölla/Bromølle af Robert Berner. I begyndelsen koncentrerede klubben sig udelukkende om fodbold, inden den udvidede sit mandat til at omfatte atletik, svømning, bandy, bordtennis, badminton og gymnastik. I de senere år har flere af disse afdelinger dannet deres egne separate klubber, og i Ifö Bromölla IF er der nu kun fodbold tilbage.

I 1967 skiftede Bromölla IF navn til Ifö Bromölla IF efter Ifö (grundlagt af den danske dyrlæge William Abelgaard Nielsen, som i 1887 begyndte at udnytte kaolinaflejringerne på Ivø), den største arbejdsgiver i området.

I 1960'erne, 1970'erne og 1980'erne spillede Bromølle i den næstbedste række, hvor man som bedst nåede en anden andenplads i 1967 og en tredjeplads i 1968 og havde fremtidige landsholdsspillere som Inge Danielsson og Dag Szepanski i holdet.

Spillerdragten var oprindeligt en sort og hvid stribet skjorte og hvide bukser som Juventus.  Samtidig med navneændringen i 1967 blev den erstattet af hvide skjorter og sorte bukser. I dag er det en sort og hvid stribet sweater og sorte bukser.

Kilder og henvisninger 

Fodboldklubber i Sverige
I klemme

"I klemme" er den elvte episode af den danske tv-serie Matador. Den blev skrevet af seriens skaber Lise Nørgaard, og den instrueret af Erik Balling. 

Afsnittet foregår i 1936.

Handling 

Agnes og Lauritz Jensen får sønnen Aksel. Herbert Schmidt flytter fra deres alt for lille lejlighed til Katrine og Oluf Larsen på deres gård.

Familien Varnæs spiller Matador med Elisabeth Friis, doktor Hansen og Oberst Hachel.

Ulla Jacobsen fortæller Hans Christian Varnæs at hun er gravid, og hun får foretaget en illegal abort.

Den gamle borgmester dør og bliver begravet. Efter begravelsen forsøger Viggo Skjold Hansen at få skovlen under Mads Skjern ved at presse byrådssekretær Lund til at fortælle, hvad der er sket med notatet om grunden, hvor Skjern's Magasin har fået opført en konfektionsfabrik. Skjern har dog en klemme på Lund, så han fortæller intet. Det ender med at han stikker af med kommunekassen og sin hemmelige elskerinde.

Vicki vender tilbage til Korsbæk som skuespiller i et omrejsende teater. Hun forelsker sig i Herbert Schmidt og beslutter sig at blive i byen. Hun bliver også genforenet med sin far, Oberst Hachel.

Referencer

Eksterne henvisninger 

 
 Episode 1: I klemme (1936) på Matadoronline.dk .
 

Episoder af Matador
Capgemini

Capgemini SE er et fransk multinationalt selskab der tilbyder konsulentvirksomhed, teknologi og professionelle og outsourcingservices. Hovedkvarteret ligger i Paris. Capgemini har over 325.000 ansatte i over 50 lande.

Referencer

Eksterne henvisninger 
 

CAC 40
Etableret i 1967
Fremstillingsvirksomheder fra Frankrig
Virksomheder i Paris
Vretstorp

Vretstorp er et byområde i den vestlige del af Hallsbergs kommun i Örebro län i Sverige.

Historie 
Navnet Vretstorp kan komme af vret ("lille indhegnet ager"). En anden mulighed er at Vret- kommer af vred i betydningen "vejkrog". Efterledet -torp betyder "nybygge".

Med jernbanens udvidelse fra Hallsberg over Tiveden til Västergötland blev centrum af Viby socken flyttet fra kyrkbyen til den nordlige ende af Vibysjön cirka to kilometer syd for stationsbebyggelsen Vretstorp. I første halvdel af 1900-tallet, da Vretstorp havde sin blomstringstid, blev der blandt andet fremstillet tærskeværk i byen.

Vretstorp ligger i Viby socken og indgik efter kommunalreformen i 1862 i Viby landskommun. I denne indrettedes der til byen den 20. april 1945 Vretstorps municipalsamhälle, som blev opløst den 31. december 1955. Byen indgik i årene 1965 til 1971 i Hallsbergs köping, og har siden 1971 været en del af Hallsbergs kommun.

I august 2015 udbrød der en brand i en garage i Vretstorp, hvor 5-6 huse blev skadet og 50-60 brandmænd fra flere forskellige brandstationer forsøgte at slukke branden.

Bebyggelsen 
I Vretstorp ligger skolen Fredriksberg (fra 1. til 6. klasse samt førskole og daginstitution med flere afdelinger), med både friidrætsanlæg og spontanlegeplads i nærheden. Der findes også teaterlokalet Magiska teatern og Vretstorps Folkets park. Bebyggelsen indeholder også en dagligvarebutik og småbutikker, pizzeria samt Viiby krog en kilometer nord for Vretstorp.

Forbindelser 
Motorvej E20 med til- og frakørsel Vretstorp passerer forbi bebyggelsen.

Billeder

Referencer

Eksterne henvisninger 

Byer i Hallsbergs kommun
Singoallabluse

En singoallabluse er en løs bluse, ofte med bare skuldre og rynket, ofte broderet forstykke. Navnet stammer fra Sverige. Blusen giver et romantisk og ukonventionelt indtryk og var ikke mindst populær i 1960'erne og 1970'erne, hvor moden generelt var påvirket af hippiestilen, som igen bl.a. var inspireret af de oprindelige romaers tøjstil. Blusen er siden lejlighedsvis blevet populær igen på linje med anden typisk 1970'er-beklædning, således i starten af 2010-tallet.

Blusen er opkaldt efter romanfiguren Singoalla i Viktor Rydbergs roman af samme navn fra 1857, som er en kærlighedshistorie i middelalderen mellem ridderen Erland Månesköld og romapigen Singoalla. Det er en eventyrfortælling, hvor romantiske drifter støder sammen med borgerlig klassemoral. Romanen blev Rydbergs mest kendte, blev oversat til flere sprog og førte også til både en opera og en film med samme indhold. 

Blandt andet den store franske modeskaber Yves Saint-Laurent er blevet inspireret til at designe sin egen udgave af singoallablusen.

Kilder 

Bluser
VM i cykelcross 2021

VM i cykelcross 2021 var den 72. udgave af VM i cykelcross. Mesterskabet fandt sted 30. og 31. januar 2021 på og ved hestesportsbanen Wellington Hippodrom i den belgiske by Oostende i Vestflandern. Det var tiende gang at verdensmesterskaberne blev afholdt i Belgien, og første gang i Oostende. Der blev kørt fire løb, herrer- og dameelite, ligesom der blev kørt i U23-klasserne. På grund af coronaviruspandemien blev juniorenes to løb aflyst, og der var ikke adgang for tilskuere ved ruten.

Ruten 
Ruten var en 2.900 meter lang rundstrækning, og opdelt i tre dele. Startstregen var placeret på selve løbebanen med aske som underlag ved Wellington Hippodrom. Herefter skulle rytterne mod nord, og over den nationale kystvej N34 via en 135 meter lang og otte meter høj bro, med en stigning på 21% på hver side. Derefter skulle der køres i sand på stranden ved Nordsøen, inden rytterne igen skulle over broen, og ind på græsstykket på midten af galopbanen, indtil de var tilbage til målstregen på galopbanen.

Underlag
 Græs = 1.326 meter
 Aske = 404 meter
 Løst sand og præpareret underlag med sand = 565 meter
 Broer = 400 meter
 Asfalt og beton = 205 meter

Resultater

Samlet klassement

Herrer elite 
44 ryttere fra 15 nationer stiller til start. De danske ryttere kørte ikke alle otte omgange på grund af for stor tidsforskel til de forreste, men fik registret deres placering. 19 ryttere kørte alle otte omgange.

U23 Herrer 
45 ryttere fra 11 nationer stillede til start på løbets seks omgange.

Damer Elite 
40 ryttere fra 14 nationer stillede til på løbets fem omgange.

U23 Damer 
37 ryttere fra 14 nationer stillede til start på løbets fire omgange.

Danske ryttere 
Den danske landstræner Benjamin Justesen udtog otte ryttere. Blandt dem var det kun Simon Bak som ikke havde vundet medalje ved DM i cykelcross 2021, da han endte på fjerdepladsen for U23-herrer.

* DNF = gennemførte ikke

Referencer

Eksterne henvisninger 
 
 VM i cykelcross hos UCI
  - gennemgang af ruten

2021
Cykelløb i 2021
Cykelløb i Belgien
Sport i Flandern
Singoalla

Singoalla er en roman af den svenske forfatter Viktor Rydberg. Romanen blev første gang offentliggjort i Aurora-kalenderen i 1857 i Göteborg med underteksten "Romantisk eventyrdigt" ("Romantisk sagodikt"). I 1865 blev romanen udgivet som en bog, men med en ny slutning med happy ending. 

Romanen er blevet filmatiseret som Singoalla i 1949 og også til en opera i fire akter, 1940. af Gunnar de Frumerie, hans opus 22.

Figuren har lagt navn til singoallabluse, som bæres af Singoalla.

Referencer 

Romaner fra Sverige
Stadsmusikanterne fra Bremen

Stadsmusikanterne fra Bremen er et folkeeventyr som er nedskrevet af brødrene Grimm.

Historien handler om fire dyr; et æsel, en hund, en kat og en hane, som stikker af hjemmefra for ikke at blive slagtet, for at blive stadsmusikanter i Bremen. På vej dertil finder de et gemmested for nogle røvere. De skræmmer røverne væk ved at stille sig ovenpå hinanden som en pyramide. Efter at have bosat sig i hulen, vil de ikke længere være stadsmusikanter.

Der findes en bronzestatue i Bremen, forestillende dyrene, der står ovenpå hinanden. Statuen besøges af en del turister, blandt andet fordi den står i et område med flere seværdigheder.

Eksterne links 

Grimms eventyr
Stockflethsvej

Stockflethsvej er en vej på Frederiksberg, der løber fra Nyelandsvej til Godthåbsvej. Vejen er opkaldt efter dyrlægen H.V. Stockfleth, der var uddannet og senere ansat på Veterinærskolen på Frederiksberg. Stockflethsvej er ligesom de omkringliggende veje C.F. Richs Vej og Tesdorpfsvej præget af villabebyggelse.

Gader på Frederiksberg